text: Kann enda í fongsuli innan forsetavalið
text: #000001
text: So hendi tað, sum allur heimurin hevur bíðað eftir. Fyrrverandi amerikanski forsetin Donald Trump er loksins vorðin ákærdur fyri brotsverk. Talan er um loyniligu skjølini hann tók við sær úr Hvítu Húsunum eftir seinasta forsetaval.
text: #000002
text: Serstaki ákærin, Jack Smith, sum løgmálaráðharrin Garland í fjør setti til at kanna fleiri mál, ið Donald Trump er partur av, lat í nátt ta fyrstu bumbuna falla. Hann hevur nú nóg mikið av prógvum til at kunna ákæra Donald Trump í málinum um handfaringina av loyniligu skjølunum, ið Trump av sínum eintingum tók við sær til heim sítt í Florida. Fleiri av skjølunum verða mett at kunna skaða trygdina hjá USA, um tey koma í skeivar hendur.
text: #000003
text: Trump hevur fingið boð um at møta í dómhúsinum í Miami týsdagin. Sambært bretska blaðnum The Guardian, snúgva ákærurnar seg um, at Trump vitandi hevur tikið og goymt tilfar um tjóðartrygdina.
text: #000004
text: Málið um loyniligu skjølini vaktu sera stóran ans í fjør, tá FBI rannsakaði húsini hjá Trump í Mar-a-Lago í Florida. Tá vórðu funnin 13.000 skjøl, harav 100 vórðu merkt sum klassifiserað. Ein av sakførarunum hjá Trump hevði annars sagt frá, at øll slík skjøl vórðu latin aftur til Hvítu Húsini.
text: #000005
text: Við hesi ákæruni er Trump ákærdur í tveimum málum. Í mars varð hann ákærdur í máli í New York um at hava goldið fyrrverandi pornostjórnu pening fyri at tiga. Í tí málinum hevur hann sagt seg vera ósekan. Fleiri høgtstandandi republikanarar hava úttalað, at talan er um ein svartan dag í amerikanskari søgu.
text: #000006
text: Amerikanskir miðlar høvdu annars roknað við, at ákæra fór at verða reist í málinum um álopið á Kongressina, har fleiri kanningar vilja vera við, at Trump var upphavsmaðurin til ta hendingina. Nú verður hildið, at serstaki almenni ákærin Smith hevur valt málið um loyniskjølini fyrst, tí tað er bæði skjótari og lættari at handfara og at prógvini eru so mikið góð, at málið kann avgreiðast innan rímuliga tíð.
text: #000007
text: Javnstøðunevndin: Ræðisrætturin skal liggja hjá kvinnuni
text: #000012